NELJANDA KOOSSEISU

MÄÄRUS

Haapsalu,								28. jaanuar 2005 nr 56

Haapsalu linnas sünnitoetuse
maksmise korra kehtestamine

Juhindudes sotsiaalhoolekande seaduse § 23 lg 1 p 1, kohaliku omavalitsuse korralduse seaduse § 6 lg 1, § 22 lg 1 p 5, § 23, Haapsalu põhimääruse § 12 lg 1 p 5, § 35 lg 1 p 2, § 62 ja haldusmenetluse seadusest, Haapsalu Linnavolikogu määrab:

1.	Kehtestada “Sünnitoetuse maksmise kord Haapsalu linnas” (lisatud).

2.	Määrus teha teatavaks aselinnapea Ingrid Danilov´ile, sotsiaal- ja tervishoiuosakonna juhataja Eve Lemmsalule määruse koopia üleandmisega allkirja vastu.

3.	Määrus jõustub kolmandal päeval pärast avalikustamist.

4.	Määrus avalikustada väljapanekuga Haapsalu linnavolikogu kantseleis.

Andres Ammas
Volikogu esimees

Lisa
KINNITATUD
Haapsalu Linnavolikogu
								28.01.2005 määrusega nr 56

SÜNNITOETUSE MAKSMISE KORD
HAAPSALU LINNAS

I ÜLDSÄTTED

1.	Käesolev kord reguleerib sünnitoetuse maksmist Haapsalu linnas.

2.	Lapse sünnitoetus on Haapsalu linna eelarvest makstav ühekordne sotsiaaltoetus.

3.	Sünnitoetus on perekonna sissetulekut mittearvestav toetus.

4.	Sünnitoetuse suurus määratakse igaks eelarveaastaks Haapsalu Linnavalitsuse poolt.

II SÜNNITOETUSE MÄÄRAMINE JA MAKSMINE

5.	Sünnitoetust on õigus saada emal, kes on Eesti Vabariigi kodanik või omab kehtivat elamisluba ja on vähemalt 6 (kuus) kuud enne lapse sündi elukohaks registreerinud rahvastikuregistris Haapsalu linna.

6.	Lapsele eestkostja määramise juhul makstakse sünnitoetus eestkostjale.

7.	Lapsest loobumisel vanemale sünnitoetust ei maksta.

8.	Lapse lapsendamisel makstakse sünnitoetus lapsendajale.

9.	Ema surma korral makstakse sünnitoetust lapse isale, eestkostjale või lapsendajale.

10.	Sünnitoetuse määramise ja maksmise otsustab linnavalitsuse sotsiaalkomisjon Lääne Maavalitsuse Perekonnaseisuosakonna poolt esitatud andmete alusel. Kui lapse sünd on registreeritud väljaspool Haapsalu linna, tuleb lapsevanemal esitada sotsiaal- ja tervishoiuosakonda kirjalik taotlus, millele on lisatud sünnitunnistuse koopia.

11.	Sünnitoetuse määramise otsus tehakse 30 päeva jooksul sotsiaalkomisjoni poolt, kes tegutseb põhimääruse alusel.

12.	Sotsiaalkomisjoni koosoleku protokoll koos sünnitoetuse taotlejate nimekirjaga esitatakse kinnitamiseke linnavalitsusele. Linnavalitsus kinnitab sotsiaalkomisjoni otsuse oma korraldusega.

13.	Sünnitoetus makstakse vastavalt taotleja soovile välja sularahas isikut tõestava dokumendi alusel või kantakse taotleja pangakontole 7 (seitsme) päeva jooksul peale sotsiaalkomisjoni otsuse kinnitamist linnavalitsuse poolt.